**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL vaiko maitinimo KAINOS plungės rajono savivaldybės ikimokyklinį ir (ar) Priešmokyklinį UGDYMą vykdančiose įstaigose nustatymo**

2021 m. sausio 28 d. Nr. T1-8

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašu patvirtinimo“ 32.1 ir 32.2 papunkčiais, Plungės rajono savivaldybės taryba n u s p r e n d ž i a:

1. Nustatyti vieno vaiko dienos maitinimo kainą Plungės rajono savivaldybės ikimokyklinį ir (ar) priešmokyklinį ugdymą vykdančiose įstaigose:

1.1. lopšelio grupės vaikams – 1,80 Eur;

1.2. besimokantiems pagal ikimokyklinio ugdymo programą vaikams – 2,10 Eur;

1.3. naktipiečiai lopšelio-darželio „Pasaka“ naktinės specialiosios grupės vaikams – 0,20 Eur;

1.4. besimokantiems pagal priešmokyklinio ugdymo programą vaikams – 1,15 Eur (pietų kaina šios grupės vaikams nustatoma atskiru Administracijos direktoriaus įsakymu).

2. Pripažinti netekusiu galios Plungės rajono savivaldybės tarybos 2018 m. gegužės 24 d. sprendimą Nr. T1-94 „Dėl vaiko maitinimo kainos Plungės rajono savivaldybės ikimokyklinį ugdymą vykdančiose įstaigose nustatymo“ ir jį keitusį sprendimą.

Savivaldybės meras Audrius Klišonis